# Hvilke udgifter til ordinær vedligeholdelse er tilskudsberettigede?

Der ydes ikke tilskud til ekstraordinær vedligeholdelse som fx et nyt tag, ny energikilde og andre store bygningsdele- og arbejder, samt fx indkøb af nye lamper og hvidevarer. Udgiften til arbejdstimer og materialer i forbindelse med ovenstående er heller ikke tilskudsberettigede udgifter.

En tommelfingerregel der kan bruges når vurderingen af om udgiften vedrører lokalet eller inventaret er, at ”vende huset på hovedet”. De ting ”der falder ud” er inventar og dermed ikke tilskudsberettigede.

Listen er ikke udtømmende og det vil altid bero på en konkret vurdering. I tvivlsspørgsmål opfordres det til skrive til booking@alleroed.dk inden afregningen skal indsendes.

|  |  |  |
| --- | --- | --- |
| **Udgiftstype** | **Der ydes lokaletilskud til** | **Der ydes ikke lokaletilskud til** |
| **Ordinær vedligeholdelse****Ordinær vedligeholdelse** | **Reparationer/vedligehold** (ikke ny indkøb eller total renovering) af tilskudsberettigede lokaler/bygninger (opvarmede m2):* Bygningens klimaskærm: Mindre reparationer på tag, vinduer og facadebeklædning
* Bygningens tekniske installationer: Varmekilder, elinstallationer og fastmonterede belysningskilder, vandforsyning, radiatorer mm.
* Skorstensfejning, reparation af kloakrør og fastmonterede opbevaringsskabe.
* Nøgler, låseanordninger og – systemer.

Materialer til vedligehold og reparation:* Maling, pensler, søm, skruer, elpærer, lysstofrør, røgalarmer, materialer osv. Til anvendelse i indendørs aktivitetslokaler og på bygningens klimaskærm.

Materialer til rengøring:* Rengøringsmidler til vinduer, gulve, køkken osv.
* Karklude, gulvklude, gulvskrubber, kost mv.
* Støvsugerposer og affaldsposer

Tilskudsberettigede udgifter på lejrpladsen Sønderskov:* Græsslåning
* Klipning af hæk
* Vedligeholdelse af hegn på grunden
 | * Udgifter til frivillig arbejdskraft vedr. tilsyn af ejendom og udendørsanlæg
* Udgifter vedr. udendørsanlæg – og arealer, herunder banebelysning, op kridtning, græsslåning

 etc.* Indkøb og vedligehold til plæneklippere og – maskiner (også benzin)
* Indkøb og vedligehold af værktøj og maskiner
* Kontorartikler og –maskiner herunder IT udstyr
* Indkøb, vedligeholdelse og reparation af inventar, møbler, rekvisitter og udstyr
* Indkøb, vedligehold og reparation af køkkenmaskiner og hårde hvidevarer herunder køleskab, komfur og fryser
* Indkøb af aftørringspapir, håndklæder, viskestykker etc.

Hvis der er indgået fælles aftale om rengøring af både tilskudsberettigede og ikke-tilskudsberettigede lokaler og ejendomme, skal der foretages en objektiv vurdering af fordeling af udgifterne. |